કેરળમાં પુર તાંડવ મચેલું છે. ૧૦ દિવસમાં જ ૧૯૪ લોકોના મોત થઈ ચુક્યા છે. આ પ્રકારની સ્થિતિ વચ્ચે ભૂમિ સેના, હવાઈ દળ અને નૌકાસેના દેવરૂપની ભૂમિકામાં છે. જવાનો બચાવ અને રાહત કામગીરીમાં અભૂતપૂર્વ રીતે ઉભરીને આવ્યા છે. શૌર્યચક્ર વિજેતા કેપ્ટન પી.રાજકુમારે પુરગ્રસ્ત વિસ્તારમાંથી ૨૬ લોકોને બચાવી લીધા હતા. આવી સ્થિતિમાં લોકો જીવન મરણ વચ્ચે હતા. વૃક્ષોની વચ્ચે કેપ્ટન કુમારે સી કિંગ-૪૨બી હેલિકોપ્ટરને ઘરની છત ઉપર ઉતાર્યું હતું અને તમામને બચાવી લીધા હતા. ૩૨ લોકોને તેઓ બચાવી શક્યા હતા. સાહસ અને જટીલ પરિસ્થિતિમાં પણ લોકોના જાન બચાવવાના દૃઢ નિશ્ચય સાથે તેઓએ આ પરાક્રમ કરી બતાવ્યું છે.સેના, નેશનલ ડિઝાસ્ટર રિસ્પોન્સ ફોર્સ, ઈન્ડિયન કોસ્ટ ગાર્ડ, રેપિડ એકશન ફોર્સના જવાનો પણ બચાવ અને રાહત કામગીરીમાં લાગેલા છે.